Amiar inaugurarà el proper dia 2 de setembre l'exposició "Alaquàs, una ciutat accessible"
20/08/2003 14:10:00

# Amiar inaugurarà el proper dia 2 de setembre l'exposició "Alaquàs, una ciutat accessible"

*   20/08/2003 14:10:00
*   [Imprimir](#)
*   Compartir
*    https://www.alaquas.org/documento.asp?id\_do=8704

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8704%2F0&title=Ajuntament%20d%27Alaqu%C3%A0s.%20Premsa.Amiar%20inaugurar%C3%A0%20el%20proper%20dia%202%20de%20setembre%20l%27exposici%C3%B3%20%22Alaqu%C3%A0s%2C%20una%20ciutat%20accessible%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8704/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8704/8704_Form_4.jpg)](https://www.alaquas.org/ficheros/documentos/2003/2/8704/8704_Form_10.jpg "<a href='https://www.alaquas.org/ficheros/documentos/2003/2/8704/8704_Form_10.jpg' target=_blank><i class='fa fa-external-link' aria-hidden='true'></i>.Amiar inaugurarà el proper dia 2 de setembre l'exposició \"Alaquàs, una ciutat accessible\"</a>")

Aquesta mostra reflecteix les accions realitzades a la ciutat en polítiques d'inserció social de les persones amb discapacitat

Enguany es celebra l'any europeu de les persones amb discapacitat. Per a commemorar aquesta data, l'Associació de Minusvàlids Artesans d'Alaquàs ha elaborat una exposició fotogràfica amb la qual es pretén reflectir les diferents accions realitzades a la ciutat per tal d'integrar les persones amb discapacitat en la societat. La inauguració de l'exposició tindrà lloc el dimarts 2 de setembre a les 19 hores al claustre del Castell d'Alaquàs, dins de les festes majors de la ciutat.

Les diferents fotografies que es podran contremplar a la mostra es fan ressò de totes aquelles barreres arquitectòniques que al llarg dels últims anys han sigut eliminades a la ciutat d'Alaquàs i que han facilitat l'accés de les persones amb discapacitat als diferents sectors de la vida quotidiana. Entre les imatges destaquen les que fan referència a l'adaptació dels edificis públics com són el consistori, l'Ateneu o la piscina municipal. També es fa menció de l'acondicionament de les voreres dels carrer, la construcció de diferents rampes d'accés o la dotació d'un vehicle adaptat per al desplaçament de les persones amb mobilitat reduïda.

Aquesta exposició és una mena d'homenatge a totes les entitats, institucions i persones que, com l'associació AMIAR, i a través del seu treball, lluiten dia rere dia per la igualtat de totes i tots i per la sensibilització i la conscienciació de tota la població.